Museo Numismático Rigoberto Borjas

O Museo Numismático Rigoberto Borjas é unha institución museística da cidade de Tegucigalpa, pertencente ao Banco Central de Honduras, que alberga unha colección de moedas, billetes e outros obxectos afíns vinculados á historia numismática hondureña.

A sede do museo é o edificio do Banco Central de Honduras.

 Historia 
O museo fundouse e abriu ao público o 3 de xuño de 1993, na antiga sede do Banco Central de Honduras no centro de Tegucigalpa. Cando se inaugurou a nova sede do Banco Central no bulevar Fuerzas Armadas en 2016, o museo trasladouse ao novo edificio."Museo Numismático Rigoberto Borjas". Honduras.com"Museo Numismático Rigoberto Borjas del Banco Central ". Directorio Latinoamericano de Recursos Patrimoniales (Ilamdir.org)."Inauguran nuevo y monumental edificio del Banco Central de Honduras". En El Heraldo. 11 de outubro de 2016.

O museo leva o nome de Rigoberto Borjas, falecido en 1996, o primeiro xefe do departamento de contabilidade do Banco Central de Honduras, en 1950.​Carranza, S. (2018). "Tesoros del Banco Central de Honduras, disponibles al público". En El Heraldo. 21 de abril .

 Colección 
A colección numismática do museo componse de arredor de 4.000 pezas, sinaladamente exemplares de papel moeda, moedas e cuños que estiveron en uso e en circulación durante as diversas épocas históricas de Honduras. Tamén se amosan medios de pagamento da época prehispánica de Honduras, con anterioridade á chegada dos españois en 1502, así como unha mostra representativa da moeda romana, grega e persa.

Dentro da colección xeral, é de destacar unha colección temática de moedas conmemorativas das datas especiais da historia do país. O museo garda tamén a Declaración de Independencia orixinal de 1821, asinada polo primeiro presidente do país, Dionisio de Herrera, así como varias pertenzas do xeneral Francisco Morazán, que gobernou a República Federal de Centroamérica.

 Notas 

 Véxase tamén 

 Outros artigos 
 Lista de museos numismáticos

 Ligazóns externas 

 Museo Numismático Rigoberto Borjas (BCE)

Categoría:Museos de numismática
Categoría:Cultura de Honduras
Categoría:Tegucigalpa